เหงือกมันเหมือนจะอักเสบอะครับ แล้วพอเอาลิ้นไปดุน ก็เหมือนน้ำไหลออกมา เป็นมา4วันละครับปวดมากๆเลย
สวัสดีค่ะ การมีน้ำไหลออกมาจากเหงือกและมีอาการปวด น่าจะเป็นฝีหนองซึ่งอาจเป็น1. ฝีที่เหงือก (gingival abscess) สาเหตุอาจมาจากเศษอาหารหรือสิ่งแปลกปลอมติดอยู่ที่เหงือก ทำให้เกิดการอักเสบและกลายเป็นหนองตามมา2. ฝีปริทันต์ (periodontal abscess) มักเกิดจากการมีโพรงรอบๆ ตัวฟันจากการมีโรคเหงือกอักเสบ(หรือโรคเหงือกปริทันต์) มาก่อน และเมื่อเกิดการอักเสบก็อาจกลายเป็นฝี ซึ่งอาจเกิดการทำลายเนื้อเยื่อและกระดูกรอบๆ ตัวฟันตามมา3. เป็นฝีที่ปลายรากฟันและมีรูเปิดมาที่เหงือก เกิดจากฟันที่ผุจนถึงรากฟันดังนั้นแนะนำให้รีบไปพบทันตแพทย์โดยเร็วค่ะ เพื่อดูว่าน้ำที่ไหลออกมาใช่ฝีหรือไม่ และเป็นฝีที่เกิดจากสาเหตุใด จะได้รับการรรักษาให้ตรงจุดค่ะในเบื้องต้น ควรรักษาสุขอนามัยในช่องปากให้สะอาดเสมอค่ะ โดยการบ้วนปากหรือแปรงฟันทุกครั้งหลังทานอาหาร รวมถึงการแปรงลิ้นด้วย และใช้ไหมขัดฟันอย่างน้อยวันละ 1 ครั้ง หลีกเลี่ยงการทานของหวานและการอมลูกอม งดการสูบบุหรี่ ควรไปพบทันตแพทย์เพื่อดูแลสุขภาพช่องปากอย่างน้อยปีละ1-2 ครั้ง